ངང་མོ་དེས་རྒོད་བྲུན་སོས་པ་གང་འདྲ་བྱས་ནས་ལེན་ཐུབ་ཅེས་དྲིས་པས་ངང་པ་ཕོ་དེས་རྒོད་ཚང་གི་ཁ་འོག་གི་ཐད་དུ་དོང་ཞིག་དྲུས།དེའི་ནང་དུ་འཛུལ་ནས་སྟེང་དུ་གཡམ་པ་ཞིག་བཀབ་ནས་མཚད་མོ་གཅིག་སྡོད་དགོས།སང་ཉིན་རྒོད་པོ་འཕུར་བ་དང་ཆབས་ཅིག་རྒོད་བྲུན་ཐག་སྒྲ་དང་བཅས་གཡམ་པའི་ཁར་ལྷུང་གི་རེད།དེ་ཁྱེར་ནས་རྒྱལ་པོའི་སྲས་མོར་ཕུལ་ན་སྲས་མོའི་སྙུན་གཞི་དྲག་ངེས་ཀྱང་ཐབས་འདི་ཁོ་ཚོས་མི་ཤེས།རང་རེས་བཤད་ཀྱང་ཁོ་ཚོས་མི་གོ།སྲས་མོ་བཟང་མོ་དེ་དུས་མིན་འཆི་བ་བྱུང་ན་སྙིང་རེ་རྗེ་ཨང་ཞེས་ཟེར་བ་བློ་བཟང་གིས་གསལ་པོར་ཐོས་རྗེས་ཁོའི་སེམས་ལ་རྒྱལ་པོའི་སྲས་མོ་མྱུར་སྐྱོབ་བྱེད་རྒྱུ་དེ་ནི་དོན་ཧ་ཅང་ཆེན་པོ་རེད་སྙམ་ནས་མྱུར་བར་ལངས་ཤིང་གོས་རྣམས་གྱོན་ཞིང་རི་དེར་འཛེགས་ནས་རྒོང་ཚང་གི་ཐད་དུ་ངང་པ་ཕོ་ཡིས་བཤད་པ་ལྟར་བྱས་ནས་ནུབ་གཅིག་བསྡད།